'n Groot voorspeler van Noord-Transvaal word beseer in 'n harde wedstryd. Hy word dadelik hospitaaltoe geneem met sy ontwrigte skouer. Die medikus besluit om die bo-arm sonder narkosetoediening terug te druk in die skouerpotjie – 'n pynlike prosedure natuurlik!
Terwyl die dokter hiermee besig is, kla die voorspeler steen en been van die pyn. Toe die dokter begin moeg word van die klaery, sê hy:
"Man, jy is so 'n groot, fris man en jy kla so aanhoudend. Hou tog bietjie uit! Hier langsaan in die kamer het 'n vrou 'n paar minute gelede die lewe geskenk aan 'n babaseun, en jy het haar nie eers gehoor nie!"
Die voorspeler vererg hom en sê: " Probeer hom terugsit, dan kyk ons weer!"